**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության ֆինանսաբյուջետային վարչության հաշվարկային բաժնի**

**փորձագետ ներգրավելու մասին**

**1․ Ծրագրով նախատեսված աշխատանքների համառոտ նկարագիրը՝**

1. իրականացնում է Նախարարության և նրան ենթակա պետական մարմինների ծառայողների (աշխատողների) աշխատավարձի անհատական քարտերի թղթային և/կամ էլեկտրոնային եղանակով, այդ թվում՝ դեբիտորական և կրեդիտորական պարտքերի անալիտիկ հաշվառման վարման աշխատանքները.
2. իրականացնում է Նախարարության և նրան ենթակա պետական մարմինների ծառայողների (աշխատողների) տվյալների էլեկտրոնային եղանակով մուտքագրումը, գրանցումը, աշխատավարձի, պարգևատրումների, այլ վճարումների տեղեկագրերի կազմումը, անհատական հաշվարկային թերթիկների (դրամական օգնություններ, անաշխատունակության նպաստներ, արձակուրդային վճարներ, կադրերի ռեզերվում գտնվող ծառայողների աշխատավարձ և այլն) հիմքով վճարացուցակների պատրաստումը և աշխատավարձի, պարգևատրումների, այլ վճարումների հաշվարկների տրամադրումը համապատասխան բաժնին՝ վճարման համար․
3. իրականացնում է Նախարարության և նրան ենթակա պետական մարմինների ծառայողների (աշխատողների) սոցիալական փաթեթի գումարների հաշվարկումը, վճարացուցակների պատրաստումը և վճարումների գրանցումը․
4. մասնակցում է հաշվարկների անալիտիկ հաշվառումը, այդ հաշվարկների շարժի և մնացորդների ամփոփման և մեմորյալ օրդերների կազմմանը․
5. մասնակցում է Նախարարության, նրան ենթակա պետական մարմինների կառուցվածքային ստորաբաժանումների կողմից ներկայացված «Աշխատողների աշխատաժամանակի հաշվարկի տեղեկագրերի» հաշվառմանը․
6. մասնակցում է Նախարարության և նրան ենթակա պետական մարմինների ծառայողներին (աշխատողներին)` աշխատավարձի չափի վերաբերյալ տեղեկանքների կազմմանը.
7. մասնակցում է եկամտային հարկի և սոցիալական վճարի ամսական ամփոփ հաշվետվության հարկային մարմնին ներկայացնելու աշխատանքներին.
8. Մասնակցում է Հարկադիր կատարումն ապահովող ծառայությունից ստացված որոշումների հիման վրա Նախարարության քաղաքական, հայեցողական պաշտոններ զբաղեցնող անձանց, Նախարարության կառուցվածքային ստորաբաժանումների և Նախարարությանը ենթակա պետական մարմինների ծառայողների (աշխատողների) աշխատավարձից պահվող գումարների հաշվարկման գործընթացին։

**2․ Փորձագետ ներգրավելու ժամկետն է՝ մինչև մեկ տարի ժամկետով:**

Փորձագետի աշխատավարձը կազմում է՝ **221312 (երկու հարյուր քսանմեկ հազար երեք հարյուր տասներկու) ՀՀ դրամ (ներառյալ հարկերը)։**

**3․ Փորձագետին ներկայացվող պահանջներն են՝**

1. Կրթություն, որակավորման աստիճանը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. | Ուղղու  թյուն | Սոցիալական գիտություններ, լրագրություն  և տեղեկատվական գիտություններ | Գործարարություն, վարչարա  րություն և իրավունք | | | Բնական գիտություններ, մաթեմատիկա և վիճակագրություն | | |
| 2․ | Ոլորտ | Սոցիալական  և վարքաբանա  կան գիտություններ | Գործարարություն և վարչարարություն | | | Մաթեմատիկա և վիճակագրություն | | |
| 3. | Ենթաոլո  րտ | Տնտեսագիտու  թյուն | Հաշվապա  հություն  և հարկային գործ | Ֆի  նանս  ներ | Կառա  վարում և վարչարարություն | Մաթե  մատի  կա | Վիճա  կագ  րութ  յուն | Միջոլորտային մասնագիտություններ |
| 4․ | Մասնա  գիտություն |  |  | | |  |  | Ֆինանսա  կան մաթեմա  տիկա |

1. Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ ֆինանսավարկային կամ տնտեսագիտության բնագավառում` մեկ տարվա աշխատանքային ստաժ․
2. հայերենի իմացություն․
3. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
4. համակարգչով և ժամանակակից այլ տեխնիկական միջոցներով աշխատելու ունակություն:

**4․ Դիմումների ընդունման վերջին ժամկետն է 2025թ. մայիսի 27-ը ներառյալ:**

**5․ Աշխատավայրը` Հայաստանի Հանրապետություն, ք. Երևան, Իսակով 9։**

**6. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն։

**8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով (**դիմումի ձևը կցվում է**),
* հայտարարություն (**ձևը կցվում է**) Հայաստանի Հանրապետության կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

**9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

**10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

 Լրացուցիչ տեղեկությունների համար դիմել Հայաստանի Հանրապետության ներքին գործերի նախարարություն (ք. Երևան, Նալբանդյան 130, 3-րդ հարկ, 310 սենյակ, հեռ.` 010-59-64-81,010-59-62-34 էլեկտրոնային փոստի հասցեն` hrmd@mia.gov.am):